ચાર-પાંચ દાયકા પહેલાંની આ વાત બિહારના ગયા જિલ્લાના દશરથ માંઝીની છે, દૂબળો-પાતળો ભૂમિહીન વીસ વર્ષનો તે ગરીબ ખેડૂત. તેનું નામ ગેહલોટ ઘાટી – ગયા જિલ્લાના પર્વતીય વિસ્તારમાં આવેલું. કોઈને ગામથી દૂર શહેરમાં જવું હોય, અરે ! પોતાના ખેતરમાં પણ જવું હોય તો ત્રણસો ફીટ ઊંચા ઘાટને – પહાડને પાર કરીને જ જઈ શકાતું અને આ કારણે જ ગામ ગેહલોટ – ગેહલોટ ઘાટી તરીકે જ પ્રસિદ્ધ હતું. આડે આવેલા પહાડને કારણે શહેરી સભ્યતા અને સંસ્કૃતિનાં ફળ ખાવાનાં કે ચાખવાનાં દૂર રહ્યાં, તેની સુગંધ માત્ર પણ ગહેલોટના ગ્રામજનોને દુર્લભ હતી – જાણે તેઓ સભ્ય સમાજથી દૂર ફેંકાઈ ગયા હતા !